צ'יפאטה

העיר צ'יפאטה (באנגלית: Chipata), היא המרכז הניהולי של האזור המזרחי של זמביה ובירת מחוז צ'יאפטה . היא הוכרזה כעיר החמישית בחשיבותה במדינה, לאחר לוסאקה, נדולה, קיטווה וליווינגסטון, על ידי הנשיא אדגר לונגו ב־24 בפברואר 2017. העיר עברה ב-5 השנים האחרונות צמיחה כלכלית ותשתית מהירה, שהובילה למעמד הזה של העיר.<ref name="1R"></ref>

== מיקום ==
צ'יפאטה ממוקמת כ־570 קילומטרים, מזרחית ללוסקה, עיר הבירה של זמביה,<ref name="2R"></ref> וכ־150 קילומטרים ממערב לליונגווה, עיר הבירה של מלאווי.<ref name="3R"></ref><ref name="4R"></ref> הגובה הממוצע של צ'יפאטה הוא 1,181 מטרים, מעל פני הים.<ref name="5R"></ref>

== סקירה כללית ==
בעיר קיים שוק מודרני, בית חולים מרכזי, קניונים, אוניברסיטה, כמה מכללות ומספר בתי ספר. צ'יפאטה היא המרכז העסקי והניהולי של אזור המזרח. בעיר יש בית מלון ארבעה כוכבים, מסלול גולף ושדה תעופה. הרבעים המפותחים כוללים את קלונגווזי, עש ובומביי הקטנה.

צ'יפאטה היא העיר הראשית של בני נגוני בזמביה. בני נגוני אימצו את שפות השבטים שכבשו, כך שצ'ואה-Chewa ונסנגה-Nsenga הן השפות העיקריות שלהם, אף על פי שטומבוקה-Tumbuka ואנגלית מדוברות באופן נרחב. בנוסף מדוברות בעיר גם כמה שפות הודיות, שכן מספר רב של הודים ילידי זמביה חיים בעיר. העיר ממוקמת בסמוך לגבול עם מלאווי, וכביש המזרח הגדול שמחבר בין הבירות לילונגווה כ־150 קילומטרים מזרחה, ולוסקה כ־570 קילומטרים מערבה, עובר דרכה. צ'יפאטה מהווה נקודת גישה המועדפת לפארק הלאומי דרום לואנגווה הנמצא מדרום לעיר במרחק של כ־125 קילומטרים.

== היסטוריה ==
שמה של העיר צ'יפאטה בא מהמילה הצ'ואטית "צ'ימפאטה" שפירושה "שטח גדול", בהתייחס למצב העיר הנמצאת בעמק רדוד בין גבעות. שמה של השכונה המרכזית בעיר היא קאפאטה, מרכז העיר המקורי, מקורו במילה של בני צ'ואה שפירושה "שטח קטן".

צ'יפאטה הייתה ידועה לפני עצמאות זמביה בשם פורט ג'יימסון (ובאופן בלתי פורמלי בשם "פורט ג'ימי"), על שמו של ליאנדר סטאר ג'יימסון , הפוליטיקאי וההרפתקן הבריטי מהמאה ה-19. אפילו בתקופה הקולוניאלית מעטים תמכו בכך שהעיר תקרא על שם ג'יימסון, הידוע בעיקר בזכות חלקו בפשיטת ג'יימסון הידועה לשמצה. פורט ג'יימסון כונה "המבצר" מכיוון שמשרדי השלטון המקומי, וה"בומה" , היו מבוצרים בעבר.

פורט ג'יימסון הייתה בירת אזור החסות הבריטי בצפון מזרח רודזיה בין השנים 1900–1911.

== ממשל ==
ראש עיריית צ'יפאטה George Mwanza <ref></ref> (נכון לשנת 2021 ) הוא גם ראש מחוז צ'יפאטה והאספה המחוקקת העירונית.

== אוכלוסייה ==
מחוז צ'יפאטה היה בעל אוכלוסייה של כ־455,783 תושבים בשנת 2010,<ref name="6R"></ref> דבר שהעמיד את מחוז צ'יפאטה במקום השלישי בגודלו במדינה מבחינת מספר התושבים. בעיר צ'יפאטה באותה שנה (2010) חיו 116.600 תושבים.<ref>[http://citypopulation.de/Zambia-Cities.html Largest cities of Zambia] retrieved 20 june 2019</ref> הקבוצות האתניות השולטות בעיר הם צ'ווה, טומבוקה , Ngoni ו- Nsenga .<ref></ref>

בין השנים 2000–2010 קצב השינוי באוכלוסייה עמד על 4.79% בשנה<ref name=":1"></ref>.
{| class="wikitable"
|+התפלגות האוכלוסייה בצ'יפאטה בין השנים 2000–2010<ref name=":1" />
!1980
!1990
!2000
!2010
!2013
!2018
|-
|32,291
|52,213
|73,110
|116,627
|122,148
|542,464
|}

== כלכלה ==
שוק שבת בצ'יפטה
צ'יפאטה היא מרכז התחבורה והלוגיסטיקה העיקרי למעבר סחורות בין זמביה ומלאווי. "מרכז החנויות" בעיר הוא האזור ההומה ביותר בצ'יפאטה. ברוב החנויות ובתי העסק הבעלים ממוצא הודי.

כלכלת העיר היא אגררית ביסודה. סחר המוצרים מחוץ למחוז צ'יפאטה קשה בשל מיעוטם של שירותי התובלה הארציים. אף על פי שהעיר נמצאת בסמוך לכביש המזרחי הגדול, היחיד המקשר בין אזור המזרח לשאר המדינה. בקטע של צ'יפאטה תנאי הכביש טובים יחסית, אך לא כך בקטעים אחרים.<ref>VVAA; Zambia and Malawi, p. 118. Ed.Lonely Planet(2010). .</ref> על פי מחקר שבוצע בסוף שנות התשעים, הסוחרים הקטנים בצ'יפאטה לא סחרו עם לוסקה וערים אחרות בשל הקשיים במציאת משאיות מתאימות בתחומי העיר והמחוז.<ref>VVAA; Private sector response to agricultural marketing liberalization in Zambia: a case study of the Eastern Province maize markets, especially pp 24-25. Ed. Nordic Africa Institute . .</ref>

המסחר בעיר השתפר עם חיבור מסילת הרכבת לעיר צ'צ'יני, שבבמלאווי וכשבעיר צ'יפאטה הוקמה תחנת הרכבת והמרכז הלוגיסטי הבינלאומי למעבר הסחורות.

== תיירות ==
טקס ה- Nc'wala של אנשי הנגוני מתקיים ברובע מוטנגולני בפאתי צ'יפאטה. בטקס חוגגים את קטיף הפירות הראשונים והוא נערך בדרך כלל בסוף פברואר.

== תחבורה ==
אוטובוס ומונית עוצרים מחסה בכביש הגדול המזרחי
באוגוסט 2011 נפתחה מסילת הרכבת סנה המורחבת. המסילה מחברת את העיר צ'יפאטה לתחום מלאווי (דרך מצ'ינג'י).<ref name="7R"></ref> מרגע שהורחבה המסילה תחנת הרכבת בצ'יפאטה שמשה כתחנת המעבר הראשית למעבר סחורות בין זמביה ומלאווי ומעבר לה עד לנמלים שעל האוקיינוס ההודי, כגון נמל נקאלה שבמוזמביק.<ref name="8R"></ref> קו רכבת זה סיפק חלופה לשני קווי רכבת קיימים לאוקיינוס ההודי, לדאר א-סלאם שבטנזניה וביירה שבמוזמביק. בשנת 2015 הוצע לבנות מסילה מקשרת למסילת הרכבת שליד העיר סרנז'ה , בה עוברת מסילת הרכבת TAZARA <ref name="10R"></ref> העוברת לכל אורך זמביה מדרום לצפון והמחברת בין זמביה לטנגניקה.

צ'יפאטה נמצאת גם על הכביש המהיר T4 הבינלאומי. כביש זה מגיע מרחבי היבשה ומסתיים לאחר כמה קילומטרים מעבר לגבול במלאווי. משם הכביש הלאומי M12 מוביל ללילונגווה בירת מלאווי.

שדה התעופה צ'יפאטה נקרא על שם העיר והוא נמצא במרחק של כ־15 קילומטרים מצפון מערב למרכז העיר. מסלול השדה, סלול. הדרך הנוחה ביותר להגיע לעיר היא בטיסה, בהתחשב במצב הכבישים. חברה התעופה הלאומית Zambian Airways מפעילה קווים בין צ'יפאטה ובין הערים מפואה ולוסקה.<ref name=":0">McIntyre, Chris; Bradt Zambia: The Bradt Travel Guide, pp 246-247. Ed.Bradt Travel Guides(2008). </ref>

בעיר פועלות גם חברות אוטובוסים בין לוסקה לצ'יפאטה. משך הנסיעה נע בין שבע לשמונה שעות נסיעה ללוסקה הבירה. כמו כן פועלים בעיר מיניבוסים הנוסעים לפארק הלאומי למפואה, שהדרך אליו הושקה בשנת 2007.<ref name=":0" />

== נהרות ==
בצ'יפטה זורמים ארבעה יובלים מרכזיים הנשפכים לנהר לואנגווה. נהר לואנגווה זורם בין גבעות לילונדה ומאזור מפינגה הנמצאת בצפון מזרח זמביה ליד הגבול עם טנזניה ומלאווי, הוא זורם בכיוון דרום מערב.<ref></ref> המים מהיובלים ונהר לואנגווה משמשים את התושבים ברחבי המחוז לחקלאות.

== אקלים ==
האקלים בצ'יפאטה על פי סיווג האקלים של קפן הוא "Cfa". (אקלים סובטרופי לח)<ref name=":2"></ref>.

אקלים זה מתאפיין בטמפרטורות גבוהות יחסית ובמשקעים המפוזרים באופן שווה לאורך כל השנה. סוג אקלים זה נמצא בצד המזרחי של היבשות בין קו הרוחב 20–35 ′ N ו- S. בקיץ אזורים אלה נמצאים במידה רבה בהשפעת זרימת אוויר לחה וימית. הטמפרטורות גבוהות ויכולות להוביל ללילות חמים ומעיקים. הקיץ בדרך כלל מעט רטוב יותר מהחורפים, כאשר חלק ניכר מהגשמים נובעים מפעילות סופות רעמים; החודש הקר ביותר בדרך כלל מתון למדי.

הטמפרטורה הממוצעת בשנה בצ'יפטה היא 21.7°C. החודש החם ביותר, בממוצע, הוא נובמבר עם טמפרטורה ממוצעת של 26.1°C. החודש הקר ביותר בממוצע הוא יוני, עם טמפרטורה ממוצעת של 17.8°C .

כמות המשקעים הממוצעת בשנה בצ'יפטה היא 1,000.8 מילימטרים. החודש הגשום ביותר בממוצע הוא פברואר עם 225.4 מילימטרים. החודש היבש ביותר הוא יוני עם ממוצע של 0 מילימטרים. מבחינת ימי הגשם בשנה, בממוצע ישנם 20.8 ימי גשם, כאשר מרביתם הם בחודש מרס עם 9.4 ימי גשם, והחודש היבש ביותר הוא בינואר עם 0.0 ימי גשם<ref name=":2" />.<div style="width:75%">

</div>

== בתי ספר ומכללות ==
בעיר, 18 בתי ספר יסודיים, 16 בתי ספר תיכוניים, שלושה בתי ספר על-תיכוניים ומקצועיים ואוניברסיטה אחת.

== פרברים ==
בעיר 35 שכונות ופרברים.

== ראו גם==
* זמביה
* לוסקה
*קסאמה
* תחבורה בזמביה

== קישורים חיצוניים==

* 
* 
* 
* [https://www.un.org/Depts/Cartographic/map/profile/zambia.pdf מפת האו"ם]
* [http://citypopulation.de/Zambia-Cities.html הערים הגדולות ביותר של זמביה]
* [https://www.sos-childrensvillages.org/where-we-help/africa/zambia/chipata כפר הנוער של האו"ם בצ'יפאטה] 

== הערות שוליים ==

קטגוריה:זמביה: ערים
קטגוריה:יישובים שהוקמו ב-1899